En undersøgelse foretaget af Epinion for DR Nordjylland og TV2/NORD viser at 58 procent af nordjyderne vil bevare efterlønnen.

I Nordjylland er næsten 40 procent af de 60 - 64-årige på efterløn i dag. I Frederikshavn Kommune er antallet helt oppe på 45 procent. Af de godt 15000 nordjyder som er på efterløn, der er det flest kvinder. Af de adspurgte 1000 nordjyder vil de 580 altså bevare efterlønnen, mens 320 vil af med den. De sidste 100 har ikke taget stilling.